กสทช.ร่อนหนังสือเรียก “ไลน์โมบาย” แจงด่วน หลังเข้าข่ายผู้ให้บริการที่ต้องมีใบอนุญาต
กสทช.ร่อนหนังสือเรียก "ไลน์โมบาย" แจงด่วนหลังมีผู้ร้องเรียนเข้าข่ายผู้ให้บริการที่ต้องมีใบอนุญาต
20 ก.ย. 2560

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แถลงว่า ตามที่มีผู้ร้องเรียนมาที่ กสทช.ถึงการให้บริการของไลน์โมบายว่าเข้าข่ายผู้ให้บริการโทรคมนาคมที่ต้องมีใบอนุญาตให้บริการ ตนเองจึงได้ลงนามแต่งตั้งกรรมการและแจ้งประธานให้เรียกบริษัท ไลน์โมบาย ให้มาชี้แจงในวันที่ 22 ก.ย.60 หรือวันที่ 25 ก.ค.60
โดยเลขาธิการ กสทช. กล่าวว่า เคยแจ้งให้ทราบแล้วว่าหากไม่มั่นใจว่าการดำเนินการให้บริการเข้าข่ายต้องมีใบอนุญาตหรือไม่ ให้ทำหนังสือมาปรึกษากับสำนักงาน กสทช.ได้ เพราะ กสทช.ต้องคุ้มครองผลประโยชน์ของรัฐ และดำเนินการให้การแข่งขันเกิดความเป็นธรรม รวมถึงคุ้มครองผู้บริโภคให้ได้รับบริการที่เหมาะสมถูกต้อง การตรวจสอบเป็นการสร้างความถูกต้องชอบธรรมกับทุกฝ่าย ทั้งนี้ กสทช.จะสรุปเรื่องนี้ภายใน 30 วัน โดยให้หน่วยงานตรวจสอบกำกับดูแลจะตรวจสอบข้อเท็จจริงในการให้บริการถูกต้องหรือไม่